Season of the Witch (2011ko filma)

Season of the Witch (euskaraz Sorgin Sasoia) 2011ko Dominic Sena estatubatuar zinema zuzendariak zuzendutako fantasiazko abentura film bat da. Nicolas Cage, Ron Perlman, Robert Sheehan, Claire Foy, Stephen Campbell Moore, Stephen Graham, Ulrich Thomsen eta Christopher Lee aktoreek antzeztu zuten.

Austria, Hungaria eta Kroazian filmatu zen.

 Argumentua 

XIV. mendea, Behmen von Bleibruck (Nicolas Cage) eta Felson (Ron Perlman) urte luzez Gurutzadetan Eliza Katolikoaren interesak defendatuz borrokatu diren Teutoi Ordenako bi gerlari dira. Behin, Esmirna hiriaz bereganatu eta gerraren basakeriez nazkatuta, biek Teutoi Ordena laga eta sorterrira itzultzea erabaki dute.

Estiriara iritsi bezain laister, izurriak ezagutzen zuten mundua suntsitu duela jabetuko dira. Marburgo hirian, jateko bila dabiltzala, D'Ambroise (Christopher Lee) kardinalak jauregian aurkez daitezen deituko ditu, beren ustekabeko itzulera dela eta, azalpen eske.

Kardinalak Behmen eta Felson beren deserzioarengatik bizialdi guztirako espetxeratzeko mehatxatuko ditu, zigorra bete ez dadin, trukean eginkizun arriskutsu bat burutu dezaten aginduko die. Jauregiaren ziegan hirira izurria ekarri eta sorgin izatea egozten zaion Anna (Claire Foy) izeneko neska gazte bat dago, hura urrutiko Severac monasteriora eramatea, bertan epaitu dezaten. Misio beldurgarri eta oztopoz beteriko honetan Hogomar iruzurgilea (Stephen Graham), Kay (Robert Sheehan) zaldun izan nahi duen mutil gazte urduria, Aita Debelzaq (Stephen Campbell Moore) eta Johann Eackhart (Ulrich Thomsen) zalduna bidailagun izango dituzte.

 Aktoreak 
 Nicolas Cage: Behmen von Bleibruck
 Ron Perlman: Felson
 Robert Sheehan: Kay von Wollenbarth
 Claire Foy: Anna
 Stephen Campbell Moore: Debelzaq
 Ulrich Thomsen: Johann Eckhardt
 Stephen Graham: Hagamar
 Christopher Lee: D'Ambroise kardinala
 Simone Kirby: Villach herriko emakumea
 Nick Sidi: Villach herriko apaiza
 Rory McCann: Villach herriko soldadu burua
 Brían F. O'Byrne: Teuton Zaldunen Maisu Nagusia

 Kanpo estekak 
 IMDBko fitxa irakurgai 

Kategoria:Dominic Senak zuzendutako filmak
Kategoria:Ameriketako Estatu Batuetako filmak
Kategoria:Fantasia iluneko filmak
Kategoria:Sorginkeriari buruzko filmak
Kategoria:2010eko hamarkadako abentura filmak
Kategoria:Ekintza filmak
Kategoria:Thrillerrak
Kategoria:Espiritu-jabetzeei buruzko filmak
Kategoria:Alemanian girotutako filmak
Kategoria:Austrian girotutako filmak
Kategoria:Eslovenian girotutako filmak
Kategoria:XIV. mendean girotutako filmak
Kategoria:2011ko filmak